14. marca 2012 je nacionalna televizija San Marina objavila, da jih bo Valentina na izboru za Pesem Evrovizije 2012 v Azerbajdžanu predstavljala s skladbo "Facebook Uh, Oh, Oh (A Satirical Song)". Vendar pa je bila pesem štiri dni po objavi zaradi kršenja Evrovizijskih pravil diskvalificirana. Besedilo je namreč vsebovalo besedo Facebook, komercialna sporočila pa v besedilih niso dovoljena. Zveza EBU je San Marinu ponudila, da spremenijo besedilo pesmi in tako so 22. marca 2012 objavili pesem "The Social Network Song (Oh Oh – Uh - Oh Oh)" s podobnim besedilom, le brez direktne omembe besede Facebook. Pesem je bila predstavljena v prvem polfinalnem večeru in zasedla 14. mesto z 31 točkami ter se posledično ni uvrstila v finalni večer.